钦定古今图书集成/历象汇编/岁功典/第013卷 > 《西平乐》前人
## 钦定古今图书集成/历象汇编/岁功典/第013卷 > 《西平乐》前人

尽日凭高寓目，脉脉春情绪。佳景清明渐近，时节轻
寒乍暖，天气才晴又雨。烟光澹荡，装点平芜远树。暗
凝伫。　台榭好莺燕语。正是和风丽日，几许繁红嫩
绿，雅称嬉游去。奈阻隔、寻芳伴侣。秦楼凤吹，楚台云
约，空怅望，在何处。寂寞韶光暗度。可堪向晚，村落声
声杜宇。